**Taja Božič** skozi klavirske tipke v njenem lastnem stilu pripoveduje glasbeno zgodbo in prepeva *Rokovim* liričnim besedilom Glasba in besede se povežejo in nastale skladbe v svoji iskrenosti kličejo vse, ki so že srečali svoje srce na kakšni izmed podobnih poti, ki jih opevajo. To je glasba za tiste, ki so že izgubili, pa tudi našli ljubezen. **Divji svet**, kakor je poimenovala svoj prvenec, je svet, v katerem živimo vsi; se jočemo in smejimo, se prepiramo in ljubimo, zapuščamo in ponovno združujemo. Smo pa vedno skupaj, ne glede na to, kako daleč smo drug od drugega.

Predstavlja se v skupini, ki jo je pomeinovala **The Kirkwaalds** z bobnarko *Nino Korošak Serčič,* basistom *Hrvojem Kraljem*, sintetizatorko *Saro Ester Gredler* in back vokalistom  *Miho Novakom.* Aranžmaje in glasbo piše sama, znotraj forme pa prepušča možnost glasbenikom, da se izrazijo, saj je na koncu koncev njeno merilo kreativnost in skupna igra, iz  katere naj bi se napajal vsak glasbenik in umetnik.