**JUNEMA**

**Z IGRIVO PRIPOVEDJO**

**ODČARANA**

Po dolgi in mrzli zimi je končno prišla pomlad. Šumenje ozelenelih spomladanskih krošenj v nas predrami ciklon želja, igrivih sanjarij in nas dokončno prebudi iz predolgega zimskega spanca. Kljub temu, da smo še včeraj apatično lebdeli, nostalgično čakali stare dni in prebolevali davno pozabljene ljubezni, danes zasanjano tipamo nebo, a hkrati stojimo trdno na tleh.

Odčarana je četrti singel ljubljanske glasbene zasedbe **Junema**. Po nekoliko bolj umirjenih [Čakam](https://www.youtube.com/watch?v=nytu7hQPndI), [V intervalu večnih sanj](https://www.youtube.com/watch?v=nYbJ3vag-_w) in [Šelestenje](https://www.youtube.com/watch?v=Xxx1NagA97k), ki jih je zasedba izdala v letu 2017, Odčarana postreže z nekaj več igrivosti in pozitivnosti ter s hitrejšim tempom.

Produciral, zmiksal in zmasteriziral jo je **Igor Ilić**, ki je eden izmed gonilnih sil novega vala glasbe, ki ustvarja v šentjernejskem studiu **Lotos Music**.   
  
S prijetnim vokalom nas poboža**Neža Trošt**. **Luka Snoj** je napisal besedilo in odigral klasično kitaro. **Marko Ovčak** je odigral električno kitaro, **Blaž Vehar**bas kitaro. Na bobnih gostuje **Ivo Rimc, spremljevalne vokale pa je odpela Anja Pavlin.**

****

Junema je petčlanska skupina iz Ljubljane. Težko ji določimo en sam glasbeni žanr, saj v njihovi glasbi najdemo kantavtorske pripovedi, bosso novo s primesmi popa in pri nas vse bolj razvit indie pop rock. Njihova topla in iskrena pripoved je poslušalce prepričala in očarala tako na nastopih v živo kot na radijskih valovih. Skladba[V intervalu večnih sanj](https://www.youtube.com/watch?v=nYbJ3vag-_w) je postala **popevka tedna na Valu 202**. *Odčarana* napoveduje tudi težko pričakovani debitantski album z naslovom *Ko se ustavi čas*, ki bo **23. maja 2018** izšel pri **založbi Celinka**.

Za skladbo *Odčarana* je bil na skritih kotičkih Vipavskih brd posnet tudi videospot. Neža se odčarano sprehaja po travnikih in ozkih ulicah malokrat obiskane kraške vasice Goče. Posnel in režiral ga je Rok Frešer, asistent kamere pa je bil Tomaž Praunseis.



**OGLED VIDEA: ODČARANA**

[**PRENOS SKLADBE IN VIDEA**](https://www.dropbox.com/home/Odcarana)

**Veseli bomo vaše pozornosti in povabila na obisk, pogovor!**

**KONTAKT ZA MEDIJE IN BOOKING:**[skupina.junema@gmail.com](mailto:skupina.junema@gmail.com) **040 / 626 413 (Luka)**[**https://www.facebook.com/junema.band/**](https://www.facebook.com/junema.band/)