**BESEDILO / CD / ORKESTRADA**

**Naslovnica:**

ORKESTRADA / Utrip

**Zadnja stran:**

Orkestrada / Utrip

1. ZVONEC...............................................04.05

2. NEURJE................................................04.52

3. UTRIP..................................................05.43

4. BLAŽENA.............................................04.20

5. GUMB in KOŠČEK SANJ.......................14.24

6. TAJKUNI...............................................03.29

7. MALA ZVEZDA.....................................08.46

8. PROSLAVA ZA 10. ROJSTNI DAN..........04.23

Logo Celinka, Delno podprto s strani Ministrstva za kulturo, Bar koda

**Notranja stran ovitka:**

ORKESTRADA:

Rada Kikelj Drašler / poezija, vokal

Asja Grauf / flavta

Boštjan Franetič / električna kitara

Thierno Diallo / kontrabas

Vid Drašler / bobni

Produkcija: Orkestrada

Snemanje: Igor Ilić

Studio: Lotos Music (Šentjernej)

Koproducent: Damjan Dobrina- Baček

Posneto v novembru 2017

Miksanje: Hrvoje Nikšić - Kramasonik Studio (Zagreb)

Mastering: Gregor Zemljič - Earresistible Mastering (Ljubljana)

Fotografija: Gaja Naja Rojec (naslovnica, knjižica),

Rada Kikelj D. (knjižica str. 4,5,8, plošček)

Design: Rada Kikelj Drašler

Splet: www.orkestrada.wordpress.com

Izdala: založba Celinka.si, 2018

Delno podprto s strani Ministrstva za kulturo

**Knjigica:**

**Zvonec**

Zvonec je prezgodaj vstal

prezgodaj je zavrela voda

tvoj objem prepozen.

Prehitro sem skočila na glavo

dovolj zgodaj si me ujel,

ko sem padala med rjuhe tvoje.

Pridejo dnevi, ko vse izlijem nate

in se utapljava v poplavi

zrušenih opek.

Pridejo dnevi,

ko se zapiram vase

iščem pisane oblake

iščem najine oblake.

**Neurje**

Kadar potrkaš

odprem vrata

čeprav ne vem

kaj bo stopilo skozme

odprem kožo

diham diham

si kot veter,

ki je razpihal telo

svet se vrti okoli neurij

vse vode se iztekajo v eno

takrat se oblaki raztrgajo

gozd se ukloni k tlom

zemlja liže vodo

voda liže kamenje

svet se je obrnil na glavo in

moje noge visijo v zraku

**Utrip**

tvoj utrip na moj utrip

moj utrip na tvoj utrip

oplajam vse kar obdajam

stene ki dušijo veter

tebe da me dosežeš

sebe svoje misli nate

oplajam ceste in doline

knjige in pečice

oplajam vse kar leze in gre

pronicam v vsak košček pore

sem plodna zemlja

in se ljubim s planetom

pozabljava na posledice

pozabljava, pozabljava

vse si jemljem v svoj svet

vse kar vonja v valovih eksistence

tvoj utrip na moj utrip

moj utrip na tvoj utrip

**Blažena**

Blažena,

prepojena s tvojim vonjem

včerajšnjega večera.

Med nama migotajo kresnice

jutranja megla, se kotali

mimo najinega spanca.

O čem sanjaš,

kaj gledajo zaprte oči?

Sploh ne veva kako se oblaki

zunaj naju vrtinčijo.

Kako se iz sekunde v sekundo

spreminjajo.

Ves svet,

ves svet je v nama.

**Gumb**

prijela sem gumb

iskala sem srečo

našla sem srečo

in jo nase našila kot gumb

želela sem si smeha

prišel si kot sonce

iz roke v roko

oba nasmejana

srečna sem,

postal si moj gumb

**Košček sanj**

Ujel si moj košček sanj

držal cvet, ki se upira

ujel si moj košček sanj

držal cvet, ki se odpira.

Koliko pesmi slišal bi rad

koliko mojih od vseh?

Ali si srečen dragi moj glas,

ko nimaš njegovih ušes?

Ali ste srečne moje oči,

ko ne vonjate pogleda?

Ali ste tople dlani,

ko nimate objema?

Si kdaj prisluhnil tišini

in sebi v njej?

Si kdaj kričal v tišini,

da te je razumela?

Ujel si svoj košček sanj

držal cvet, ki se odpira,

ujel si svoj košček sanj,

držal cvet, ki se upira.

**Tajkuni**

tajkuni, ki jih ne poznam

so mi najprej zavezali oči

nato so me zaprli v kletko

me privezali za vrat

tudi sosedom so nataknili

nagobčnike

tajkuni, ki jih nisem nikoli videla

so odprli mojo denarnico

jo oskubili do zadnjega

jo obrali do kosti

neki tajkuni

za katere nisem nikoli slišala

so mi ustrahovali

da bom plačala davke

ker pregloboko diham

rabada

kinalis

mikinta

talala

paradi

tanasa

mikininata

karina

zorana

sinola

rabasa

otoro

raalato

taanasa

neji nosala

terikitoro

mikininata

zevezali oči

privezali za vrat

nataknili nagobčnik

obrali do kosti

**Avtorji skladb so člani zasedbe Orkestrada**

Avtorica vseh besedil je Rada Kikelj Drašler

Zadnji dve skladbi sta brez besedila

Ime pesmi (avtor glasbe/avtor aranžmaja):

ZVONEC (Kikelj D./Orkestrada)

NEURJE (Franetič/Franetič)

UTRIP (Kikelj D./Orkestrada)

BLAŽENA (Kikelj D./Orkestrada)

GUMB (Kikelj D./Diallo)

KOŠČEK SANJ (Kikelj D./Diallo)

TAJKUNI (Drašler/Drašler)

MALA ZVEZDA (Diallo/Diallo)

PROSLAVA ZA 10. ROJSTNI DAN (Diallo/Diallo)

**HVALA:** Damjan Dobrina - Baček, Andrej Černelč, Gaja Naja Rojec, Igor Ilić, Hrvoje Nikšič, Gregor Zemljič, Uroš Buh, Jan Prpič, Nina Kodrič, Špela Murenc, Anja Pavlin. Hvala Matiji in Borisu za sodelovanje pri nastanku Utripa in vsem, ki ste del te zgodbe.