**BUH: Novi singel, album in promocijski koncert ob izidu**

*Mesto*je tretji singel ljubljanske glasbene zasedbe **BUH**, avtorja in multiinštrumentalista **Uroša Buha**. Po nekoliko bolj umirjenih *Lovim dež* ter *Senca srca*, ki jih je zasedba lansirala v začetku leta, skladba Mesto postreže z nekaj več dinamike in s hitrejšim tempom. V skoraj klasični rockerski maniri in z na-prvo-žogo preprostim besedilom, nas v domišljenem aranžmaju presenetijo igrivi kitarski vložki v slogu največjih mojstrov inštrumenta, ter zlasti plastenje vokalnih linij, ki svoj vrhunec neobremenjujoče dosežejo v sproščenem refrenu *»Pojdi, smej se, naj te ne skrbi. V svetu senc svetloba sva le jaz in ti...«*

BUH singel *Mesto*predstavlja le nekaj tednov pred težko pričakovanim izidom prvenca, ki ga bodo izdali **23. maja** pri **Založbi Celinka** in ga premierno predstavili **7.6. na Festivalu Godibodi**, ki se bo letos prvič odvijal na ljubljanskem gradu. Kot zanimivost lahko napovemo tudi, da bo plošča poleg CD-ja izšla tudi v butični, ročno podpisani različici v obliki dvojnega LP-ja, kjer bo ena plošča v slovenskem, druga pa v angleškem jeziku.

BUH se bo **25.6.** predstavil tudi na **Festivalu Lent.**



O zasedbi:

BUH je povsem sveža avtorska zasedba multiinštrumentalista **Uroša Buha**. Ljubljančan, ki sicer kot bobnar in vokalist s svojim sodelovanjem redno plemeniti številne slovenske zasedbe - omeniti velja vsaj **Zaklonišče prepeva, Same babe, Natriletno kolobarjenje s praho, Relight, Boštjan Gombač in Kradljivci časa, Josip Brass** in druge - se je tokrat odločil stopiti v ospredje, ob sebi pa je zbral izjemne glasbenike, s katerimi so v studiu Lotos Music v Šentjerneju posneli deset novih skladb.

Uroš Buh – kitara, vokali

Vid Drašler – bobni

Jošt Drašler – bass kitara, vokali

Mario Babojelič – kitara

Ambrož Božiček – rhodes, hammond

Metod Banko – ak.kitara, vokali

Višnja Fičor – vokal

Singel in fotografije za objavo, katerih avtorica je **Maša Vodnik**, so na voljo za objavo na naslednji povezavi:

[BUH: Mesto.](https://www.dropbox.com/sh/41kmkm6hbgr493g/AAD5-lZFK9--MR8loczcwEDpa?dl=0)

Za dodatne informacije in intervjuje me lahko kontaktirate na [mojca.zupanic1@gmail.com](mailto:mojca.zupanic1@gmail.com) ali po telefonu: 041 924 515.

Za vašo objavo in sodelovanje se vam že vnaprej zahvaljujem.

Z lepimi pozdravi,

Mojca Zupanič

